সোভিয়েত দেশ ছোট-বড় ১৮০টি জাতির মিলনস্থল। ১৮০টি জাতির মধ্যে ৬০টি বৃহত্তর ও সুগঠিত জাতি। সোভিয়েত বিপ্লবের পূর্বে রাশিয়ায় ছিল রুশ ভাষার একচ্ছত্র রাজত্ব। বিপ্লব ভাষার সংখ্যা কমিয়ে দেওয়ার পরিবর্তে বাড়িয়ে দিলো বহুগুণে। সোভিয়েত বিপ্লবের পূর্বে, উদাহরণস্বরূপ, কিরঘিজিয়ার কোনো বর্ণমালা ছিল না। আজিমভ্‌ ও বালিয়েভ্‌ অনেকগুলো কথ্যভাষার বর্ণলিপি স্থির করেন। ১৯৩৪ সালের সোভিয়েত লেখকদের প্রথম অধিবেশনে উপস্থিত ৬০০ জন প্রতিনিধির মধ্যে অর্ধেকেরও বেশি ছিল অ-রাশিয়ান জাতিগুলোর অন্তর্ভুক্ত এবং তাঁরা পঞ্চাশাধিক ভাষার মাধ্যমে তাঁদের সৃজনীশক্তির বিকাশ ঘটায়। ত্রিশ হাজার কিউরিনস্ককে ভাষা পৃথিবীকে উপহার দিয়েছেন সুলেমান স্তালস্কিকে। প্রথম পঞ্চবার্ষিকী পরিকল্পনান্তে ১১০টি ভাষায় পুস্তক প্রকাশ করা হয়েছিল। রুশ ও পশ্চিম য়ুরোপের শ্রেষ্ঠ লেখকদের রচনা সোভিয়েত দেশের বিভিন্ন ভাষায় অনূদিত হয়। সারভেন্টেস ১১টি ভাষায় ও শেক্‌সপিয়র ১৭টি ভাষায় অনূদিত হয়। ১৯১৩ সালে বাইলো-রুশ ভাষায় মাত্র তিনখানি বই প্রকাশ করা হয়। ১৯৩৩ সালে সেখানে ৬৯৩টি পুস্তক প্রকাশিত হয় এবং ৮০ লাখ বই ছাপানো হয়। অনুরূপ একাধিক উদাহরণ রয়েছে অন্যান্য ভাষার ক্ষেত্রে।